Actual

Catalunya va tancar el maig amb **16.671 aturats menys** que el mes anterior, una reducció del 4,57%, en un context de recuperació econòmica després del cop de la covid-19 que deixa el nombre total d’aturats en 348.027. **Es tracta del primer cop des del 2008 que les llistes d’aturats baixen del llindar dels 350.000**, segons les dades del Ministeri de Treball i Economia Social.

Pràcticament **vuit de cada deu dones catalanes** han patit, com a mínim, un episodi de **violència sexual** des que tenien 15 anys. Aquesta és la radiografia derivada d'una enquesta de la Conselleria d'Interior a què ha tingut accés **NacióDigital** i elaborada el 2019, per quantificar la dimensió de la victimització, la tipologia de violències patides, la freqüència i el perfil de l'agressor i les circumstàncies en les quals es van produir els fets. Les conclusions recullen que, en sis de cada deu casos, **l'agressor era un home conegut per la víctima,** i que un 19% de les dones de Catalunya han **patit set fets o més** **de violència sexual** al llarg de la seva vida adulta.